钦定古今图书集成/方舆汇编/职方典/第1517卷 > 三濮考
## 钦定古今图书集成/方舆汇编/职方典/第1517卷 > 三濮考

唐

高宗龙朔　年，三濮入贡。

按《唐书高宗本纪》，不载按《唐书南蛮传》：“三濮者，在云南徼外千五百里，有文面濮，俗镂面，以青涅之。赤口濮，裸身而折齿，劖其唇使赤。黑僰濮，山居如人，以幅布为裙，贯头而系之。丈夫衣谷皮，多白蹄牛、虎魄。龙朔中，遣使与千支弗磨腊同朝贡。”